Blaze7451/Wiki-th-20250601 huggingface dataset:
แซม ฮิวสตัน

แซมูเอล ฮิวสตัน
พลตรี แซมูเอล ฮิวสตัน (Samuel Houston) หรือที่รู้จักกันว่า แซม ฮิวสตัน (Sam Houston, 2 มีนาคม ค.ศ. 1793 - 26 กรกฎาคม ค.ศ. 1863) เป็นรัฐบุรุษ นักการเมืองและทหารชาวอเมริกันในคริสต์ศวรรษที่ 19 เขาเกิดในทิมเบอร์ริจในหุบเขาชีนันโด รัฐเวอร์จิเนีย โดยมีเชื้อสายสกอต-ไอริช ฮิวสตันกลายมาเป็นบุคคลสำคัญในประวัติศาสตร์เท็กซัส และได้รับเลือกตั้งเป็นประธานาธิบดีแห่งสาธารณรัฐเท็กซัสคนแรกและคนที่สาม และสมาชิกวุฒิสภารัฐเท็กซัสหลังเท็กซัสเข้าร่วมกับสหรัฐอเมริกา และเป็นผู้ว่าการรัฐในท้ายที่สุด เขาปฏิเสธจะสาบานความจงรักภักดีต่อฝ่ายสมาพันธรัฐเมื่อเท็กซัสแยกตัวออกจากฝ่ายสหภาพ และลาออกจากตำแหน่งผู้ว่าการรัฐ เพื่อหลีกเลี่ยงการหลั่งเลือด เขาปฏิเสธข้อเสนอของกองทัพฝ่ายสหภาพเพื่อปราบปรามกบฏสมาพันธรัฐ และเขาหันไปเกษียณในฮันท์สวิลล์ เท็กซัส ที่ซึ่งเขาถึงแก่อนิจกรรมก่อนสงครามกลางเมืองอเมริกันยุติ
ชีวิตช่วงต้นของเขารวมถึงการอพยพจากเวอร์จิเนียไปยังเทนเนสซี การใช้เวลาร่วมกับชาติเชอโรคี ซึ่งภายหลังเข้าได้รับสิทธิ์เป็นพลเมืองและมีภรรยา, รับรัฐการทหารในสงคราม ค.ศ. 1812 และประสบความสำเร็จในการมีส่วนร่วมในการเมืองเทนเนสซี ฮิวสตันเป็นบุคคลเดียวในประวัติศาสตร์สหรัฐอเริกาที่เคยเป็นผู้ว่าการรัฐสองรัฐ 
ค.ศ. 1827 ฮิวสตันได้รับเลือกเป็นผู้ว่าการรัฐเทนเนสซี ค.ศ. 1829 ฮิวสตันลาออกจากตำแหน่งผู้ว่าการรัฐและย้ายไปยังดินแดนอาร์คันซอ ไม่นานให้หลังเขาย้ายต่อไปยังรัฐโกอะวีลาและเท็กซัส ซึ่งขณะนั้นเป็นรัฐหนึ่งของเม็กซิโก และกลายเป็นผู้นำแห่งการปฏิวัติเท็กซัส เขาสนับสนุนการผนวกโดยสหรัฐอเมริกา ค.ศ. 1832 ฮิวสตันเข้าไปพัวพันกับการวิวาทกับสมาชิกวุฒิสภาสหรัฐอเมริกา ตามด้วยการพิจารณาคดีที่กลายเป็นที่สนใจ นครฮิวสตันตั้งชื่อตามเขา ชื่อเสียงของฮิวสตันได้รับการยกย่องหลังจากเขาถึงแก่อนิจกรรม

**อ้างอิง**


**แหล่งข้อมูลอื่น**
  Life of General Houston, 1793-1863 published 1891, hosted by the  Portal to Texas History.-  Sam Houston ; David Crockett. published 1901, hosted by the  Portal to Texas History.
1863
หมวดหมู่:ชาวอเมริกันเชื้อสายสกอต-ไอริช
หมวดหมู่:ทนายความอเมริกัน
หมวดหมู่:นักการเมืองอเมริกัน
หมวดหมู่:บุคคลจากรัฐเวอร์จิเนีย
หมวดหมู่:บุคคลจากรัฐเทนเนสซี
หมวดหมู่:บุคคลจากรัฐเท็กซัส‎
บอสตันเทร์เรียร์

บอสตันเทร์เรียร์ (langx|en|Boston Terrier) มีแหล่งกำเนิดที่สหรัฐอเมริกา ในปี ค.ศ.1893  เป็นสุนัขขนาดปานกลาง มีขนสั้นและหูตั้งชัน ลำตัวมีสีดำปนขาว หางสั้น เป็นสุนัขที่ฉลาด มีความเป็นมิตร เหมาะสมที่จะเลี้ยงเป็นสัตว์เลี้ยง

**ขนาดและรูปร่าง**
บอสตันเทร์เรียร์ มีส่วนสูงประมาณ 30-45 เซนติเมตร น้ำหนัก เพศผู้ 10-25 ปอนด์ ( 4.5-11.5 กิโลกรัม ) มีอายุประมาณ 11-13 ปี มีขนสั้นเรียบ ดำปนขาว หรือสีดำขาวสลับลายเสือ บอสตั้นเทอร์เรียร์ปัจจุบันมีการนำมาผสมข้ามสายพันธุ์ให้มีสีอื่น อธิเช่นสีน้ำตาลขาว ทำให้เป็นสายพันธุ์ผสม
หมวดหมู่:พันธุ์สุนัขที่มีต้นกำเนิดในสหรัฐ
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหรัฐอเมริกา
หมวดหมู่:สุนัขพันธุ์เล็ก
บ็อกเซอร์

สุนัขบ็อกเซอร์ (Boxer) มีแหล่งกำเนิดในประเทศเยอรมนี เป็นสุนัขในสายพันธุ์ของบุลด็อก ซึ่งจัดเป็นสายพันธุ์ที่ใช้ล่าหมีและวัว เหมาะสำหรับใช้เป็นสุนัขคุ้มกันและเฝ้าบ้าน มีความอดทนสูง มีความซื่อสัตย์ต่อเจ้าของและสมาชิกในครอบครัว

**ขนาดและรูปร่าง**
บ็อกเซอร์เพศผู้มีส่วนสูงประมาณ 56–64 เซนติเมตร เพศเมียมีส่วนสูงประมาณ 53–61 เซนติเมตร เพศผู้หนักประมาณ 29–37 กิโลกรัม เพศเมียหนักประมาณ 25–32 กิโลกรัม มีขนสั้นเรียบ มีสีดำ แดง แทน ใบหน้าแต้มดำ มีอายุเฉลี่ย 10–12 ปี

** ประวัติ**
บ็อกเซอร์มีถิ่นกำเนิดในประเทศเยอรมนี ผู้เลี้ยงมักนำไปใช้ล่าหมีและวัว ต่อมาบ็อกเซอร์กลายเป็นสุนัขคุ้มกันและป้องกันภัยในทางการทหารและตำรวจ หรืออาจจะเลี้ยงไว้เป็นเพื่อนในบ้านก็ยังได้

**ลักษณะนิสัย**
บ็อกเซอร์มีความอดทนสูงและปกป้องเด็ก ๆ ได้ บ็อกเซอร์ชอบที่จะเข้าร่วมกิจกรรมกับสมาชิกในครอบครัวที่เป็นเจ้าของ ไม่ว่าตัวมันจะอายุมากเพียงใด มีนิสัยที่รักสนุก ร่าเริงมาก อารมณ์คงที่ ไม่ก้าวร้าวแม้จะถูกรบกวน ไม่ขี้อาย ค่อนข้างเชื่อฟังคำสั่งและฝึกง่าย มีความซื่อสัตย์ จงรักภักดีต่อเจ้านายและคนในครอบครัว

**การดูแล**
ในเรื่องของการให้อาหารนั้น บ็อกเซอร์เป็นสุนัขที่กินค่อนข้างง่าย ผู้เลี้ยงสามารถให้อาหารทั่วไปได้ตามความเหมาะสม ในเรื่องของการดูแลทำความสะอาดนั้น ควรอาบน้ำสัปดาห์ละหนึ่งครั้ง หลังอาบหรือพาไปตากฝนแล้วควรเช็ดตัวให้แห้ง เพราะจะเสี่ยงต่อการเป็นโรครูมาติสม์ ผู้เลี้ยงควรมีสถานที่อบอุ่นให้สุนัขบ็อกเซอร์หลับนอน (ควรเป็นภายในบ้าน) และควรพาสุนัขออกกำลังกายอย่างสม่ำเสมอ

**ผู้เลี้ยงที่เหมาะสม**
ควรเป็นผู้ที่มีเวลาในการดูแลสุนัขทั้งในเรื่องของความสะอาดและสุขภาพ รวมถึงต้องมีเวลาที่จะเล่นกับสุนัข เพราะบ็อกเซอร์เป็นสุนัขที่มีความตื่นตัวสูงต้องการเล่นเจ้าของตลอดเวลา

**ข้อควรจำ**
ควรหลีกเลี่ยงการผสมเพื่อให้ได้สุนัขบ็อกเซอร์สีขาว เพื่อไม่ให้เกิดลูกสุนัขที่หูหนวก (สุนัขหูหนวกเป็นข้อบกพร่องร้ายแรง) เพราะบ็อกเซอร์สีขาวมีความเสี่ยงที่จะเป็นโรคมะเร็งเพราะสภาวะอากาศ
หมวดหมู่:พันธุ์สุนัขที่มีต้นกำเนิดในประเทศเยอรมนี
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในประเทศเยอรมนี
หมวดหมู่:สุนัขตำรวจ
มูลนิธิกระจกเงา

มูลนิธิกระจกเงา เป็นองค์การนอกภาครัฐ ซึ่งอยู่ทางภาคเหนือของประเทศไทยในตำบลแม่ยาวของจังหวัดเชียงราย โดยจุดมุ่งหมายขององค์กรคือการช่วยชาวเขารอบๆ พื้นที่ ที่มีปัญหาอย่างเช่น ด้านสัญชาติ, ยาเสพติด, การกัดกร่อนทางวัฒนธรรม รวมถึงการค้ามนุษย์ของเด็กและสตรีผ่านทางหลายโครงการ มูลนิธินี้ก่อตั้งขึ้นในปี พ.ศ. 2534 และดำเนินการมากว่า 15 ปีในการส่งเสริมสิทธิของชาวเขากับเว็บไซต์ บ้านนอก.คอม โดยได้มีการรับอาสาสมัครในท้องถิ่นและเงินบริจาคเพื่อออกเดินทางไปช่วยเหลือที่หมู่บ้านของชาวเขา
องค์การกับเว็บไซต์นี้ เป็นหนึ่งในส่วนที่ได้รับความสนใจมากที่สุดในประเทศไทย ตามหนังสือ Empowering Marginal Communities with Information Networking ในปี พ.ศ. 2549 โดยมีการกล่าวถึงตัวอย่างของการใช้อินเทอร์เน็ตที่มีศักยภาพสำหรับการ "ส่งเสริมบุคคลชาวพื้นเมืองให้สามารถเข้าถึงเวทีทางการเมือง และสร้างความตระหนักเกี่ยวกับบุคคลชาวพื้นเมืองซึ่งเป็นปัญหาในระดับชาติ" พ.ศ. 2544 หนังสือ Towards Financial Self-reliance: A Handbook on Resource Mobilization for Civil Society Organizations in the South ได้นำเสนอองค์กรนี้เป็นกรณีศึกษาในการระดมทรัพยากรสำหรับการพัฒนาชุมชนผ่านทางอินเทอร์เน็ต

**โครงการ**
โครงการที่ดำเนินการของมูลนิธิประกอบด้วย การช่วยเป็นสื่อกลางในการยื่นเรื่องขอสัญชาติไทยระหว่างชาวเขากับรัฐบาล โดยพยายามค้นหาและรวบรวมบุคคลสูญหาย ซึ่งหลายคนตกเป็นเหยื่อของการค้ามนุษย์จากใครบางคนที่พวกเขารัก และการสร้างความตระหนักถึงการค้ามนุษย์ดังกล่าว โครงการต่อต้านการค้าเด็กและสตรีจึงทำการช่วยให้ความรู้แก่ประชาชนถึงปัญหาที่เกี่ยวข้องกับการค้ามนุษย์นี้ รวมทั้งให้ประชาชนได้ตระหนักถึงการให้เงินขอทานอาจเป็นการเติมเชื้อเพลิงทางอาชญากรรม เนื่องด้วยเด็กขอทานจำนวนมากถูกใช้เป็นเครื่องมือสำหรับผู้แสวงประโยชน์จากเด็กเพื่อประโยชน์ของตนเอง มูลนิธิได้ทำงานในโครงการด้านไอซีที ด้วยการสอนทักษะคอมพิวเตอร์ให้แก่ชาวเขาท้องถิ่นทั่วภูมิภาคเชียงราย รวมถึงประชาชนที่ได้รับผลกระทบจากคลื่นสึนามิในปี พ.ศ. 2547 อีกด้วย และทางมูลนิธิยังทำโครงการพิพิธภัณฑ์วัฒนธรรมและวิถีชีวิต ที่บ้านจะแลและพิพิธภัณฑ์ชนเผ่า ผ่านทางเว็บไซต์ www.hilltribe.org ซึ่งทำหน้าที่เป็นเสมือนเรือในการรักษาวัฒนธรรมของชาวเขาสู่อนาคตต่อไป
เว็บไซต์ ของมูลนิธินอกเหนือจากนี้ยังได้ให้บริการข้อมูลเกี่ยวกับมูลนิธิ และประเด็นการค้นหาที่อยู่ รวมถึงเป็นช่องทางสำหรับชาวเขารอบพื้นที่ในการจำหน่ายงานศิลปะและงานฝีมือของพวกเขาในรูปแบบออนไลน์
โครงการ ที่ผ่านมาของมูลนิธิได้รวมถึงศูนย์อาสาสมัครสึนามิ (TVC) ซึ่งก่อตั้งขึ้นใน พ.ศ. 2548 โดยความร่วมมือจากสำนักงานกองทุนสนับสนุนการสร้างเสริมสุขภาพ ที่เทศบาลเมืองพังงา สำหรับการช่วยเหลือฟื้นฟูและบรรเทาทุกข์ให้กับประชาชนตลอดจนพื้นที่ที่ได้รับผลกระทบจากสึนามิในช่วงปลาย พ.ศ. 2547

**อ้างอิง**

**แหล่งข้อมูลอื่น**
  The Mirror Foundation official website
กระจกเงา
หมวดหมู่:องค์การในจังหวัดเชียงราย
หมวดหมู่:องค์การการกุศล
หมวดหมู่:องค์การที่ก่อตั้งในปี พ.ศ. 2534
หมวดหมู่:องค์การนอกภาครัฐ
บริตทานีสแปเนียล

บริตทานีสแปเนียล (Brittany Spaniel) มีต้นกำเนิดอยู่ประเทศฝรั่งเศส เป็นหนึ่งในสุนัขสายพันธุ์สแปเนียล เป็นที่นิยมสำหรับผู้ชอบกีฬาล่าสัตว์ในยุโรป เพราะสามารถไล่สัตว์ให้ออกจากที่ซ่อนได้ดี มีขนยาว หางสั้น

**ขนาดและรูปร่าง**
บริตทานีสแปเนียลมีน้ำหนัก เพศผู้ 15.8-24.9 กิโลกรัม (35-55 ปอนด์) เพศเมีย 15.8-22.6 กิโลกรัม (35-50 ปอนด์) ส่วนสูง เพศผู้ 48-50 เซนติเมตร (19-20 นิ้ว) เพศเมีย 47-49 เซนติเมตร (18.5-19 นิ้ว)
หมวดหมู่:พันธุ์สุนัขที่มีต้นกำเนิดในประเทศฝรั่งเศส
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในประเทศฝรั่งเศส
หมวดหมู่:สุนัขชี้เหยื่อ
หมวดหมู่:สุนัขล่าเหยื่อ
เวเนรา 9

เวเนรา 9 (Venera 9, Венера-9) เป็นเที่ยวบินอวกาศไร้คนบังคับของสหภาพโซเวียตไปยังดาวศุกร์ มันประกอบด้วยส่วนโคจรและส่วนลงจอด ปล่อยขึ้นสู่อวกาศเมื่อวันที่ 8 มิถุนายน ค.ศ. 1975 หนัก 4,936 กิโลกรัม ส่วนโคจรเป็นอวกาศยานลำแรกที่โคจรรอบดาวศุกร์ และส่วนลงจอดเป็นลำแรกที่ส่งกลับภาพถ่ายพื้นผิวดาวเคราะห์ดวงอื่นกลับมายังโลก

**อ้างอิง**
หมวดหมู่:ยานอวกาศ
หมวดหมู่:ภารกิจสู่ดาวศุกร์
หมวดหมู่:ภารกิจอวกาศในปี พ.ศ. 2518
หมวดหมู่:โครงการอวกาศโซเวียต‎
บุลล์แมสติฟฟ์

บุลล์แมสติฟฟ์ (Bullmastiff) มีถิ่นกำเนิดในประเทศอังกฤษ เกิดจากการผสมข้ามพันธุ์ระหว่างสุนัขพันธุ์บุลล์ด็อกกับพันธุ์แมสติฟฟ์ เป็นสุนัขที่มีขนาดใหญ่ มีความแข็งแรง และมีความคล่องแคล่ว จมูกไว มักนิยมเลี้ยงไว้เฝ้ายาม หรือสุนัขเตือนภัย นิสัยร่าเริง ฉลาด รักเจ้าของ

**ขนาดและรูปร่าง**
บุลล์แมสติฟฟ์เป็นสุนัขขนาดใหญ่ เพศผู้หนัก 50-59 กิโลกรัม (110-130 ปอนด์) เพศเมียหนัก 41-50 กิโลกรัม (90-110 ปอนด์) เพศผู้สูง 63-68 เซนติเมตร (25-27 นิ้ว) เพศเมียสูง 61-66 เซนติเมตร (24-26 นิ้ว)

**ลักษณะนิสัย**
บุลล์แมสติฟฟ์เป็นสุนัขสายพันธุ์ที่มีขนาดปานกลาง สามารถโจมตีผู้บุกรุกได้อย่างดุดัน แต่ขนาดของมันของค่อนข้างใหญ่พอสมควร (สูง 21-27 นิ้ว หนัก 100-130 ปอนด์) จึงต้องมีที่ว่างเพียงพอให้สุนัขพันธุ์นี้ได้วิ่งเล่นหรือเดินไปมารอบบ้าน เป็นสุนัขที่ฝึกได้ง่าย มีความรักต่อเจ้าของและสมาชิกในครอบครัว มีความอดทนต่อเด็ก รักสงบ 

**อ้างอิง**
 id=ISBN - id=ISBN - last=McCormick
*id=ISBN 978-1-59378-737-0
หมวดหมู่:พันธุ์สุนัขที่มีต้นกำเนิดในประเทศอังกฤษ
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
แคร์นเทร์เรียร์

แคร์นเทร์เรียร์ (Cairn Terrier) เป็นสุนัขสายพันธุ์เทร์เรียร์ มีต้นกำเนิดในประเทศสกอตแลนด์ เป็นสุนัขประเภทวอล์กกิงด็อก นิยมใช้เป็นสุนัขล่าสัตว์ มีนิสัย ร่าเริง ว่องไว ปราดเปรียว ฉลาด 

**ขนาดและรูปร่าง**
แคร์นเทร์เรียร์เป็นสุนัขขนาดเล็ก น้ำหนักประมาณ  6-7.5 กิโลกรัม (14-16.5 ปอนด์) ส่วนสูง เพศผู้  28-31 เซนติเมตร (11-12 นิ้ว) เพศเมีย 25- 30 เซนติเมตร (10-12 นิ้ว) อายุเฉลี่ย 10-15 ปี

**ลักษณะนิสัย**
แคร์นเทร์เรียร์เป็นสุนัขที่มีความร่าเริง ตื่นตัว ชอบออกกำลังกาย ควรพาออกไปเล่นในพื้นที่บริเวณกว้าง ๆ เป็นสุนัขเฝ้าบ้านได้ดี เพราะมักจะเห่าเมื่อเจอคนแปลกหน้า

**วัฒนธรรมสมัยนิยมและสายพันธุ์ใกล้เคียง**
แคร์นเทร์เรียร์เป็นสุนัขที่ถูกอ้างอิงในวรรณกรรมสำหรับเด็กเรื่อง Wizard of Oz ด้วยเป็นสุนัขที่พาโดโรธีให้กลับบ้านได้อย่างปลอดภัยหลังการผจญภัย และสายพันธุ์ที่ใกล้เคียงกันคือ เวสต์ไฮต์แลนด์ไวต์เทร์เรียร์หรือเวสตี ซึ่งก็คือแคร์นเทร์เรียร์ที่มีสีขาวล้วนนั่นเอง

**อ้างอิง**
 id=ISBN - id=ISBN - last=McCormick
*id=ISBN 978-1-59378-737-0
หมวดหมู่:พันธุ์สุนัขที่มีต้นกำเนิดในประเทศสกอตแลนด์
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
โฟร์ (อัลบั้มบียอนเซ่ โนวส์)

โฟร์ (อังกฤษ: 4) คือสตูดิโออัลบั้มลำดับที่ 4 ของบียอนเซ่ โนวส์ นักร้องสาวเพลงอาร์แอนด์บี ชาวอเมริกัน อัลบั้มนี้ออกจำหน่ายเมื่อวันที่ 24 มิถุนายน พ.ศ. 2554 ในสหรัฐอเมริกาโดยโคลัมเบียเรเคิดส์ อัลบั้มนี้เปิดตัวอันดับหนึ่งบนชาร์ตบิลบอร์ด 200 ของสหรัฐอเมริกา มียอดการขาย 310,000 ชุดในสัปดาห์แรก นอกจากนี้ยังกลายเป็นเพลงฮิตในอีกหลายประเทศ 
ก่อนที่ออกอัลบั้มนี้ "รันเดอะเวิร์ล(เกิร์ล)" ถูกปล่อยออกมาสำหรับดิจิทัลดาวน์โหลดทั่วโลกในวันที่ 21 เมษายน พ.ศ 2554 ได้เปิดตัวเป็นซิงเกิลแรกหลังจากที่เพลงนี้ได้รั่วไหลออกมาเมื่อวันที่ 18 เมษายน พ.ศ. 2554 ต่อมาซิงเกิลที่สองคือ "เบสติงไอเนฟเวอร์แฮด" ได้เปิดตัวในวันที่ 1 มิถุนายน พ.ศ. 2554 ซิงเกิลที่สามคือ "เคาท์ดาวน์" และอีกหลายๆซิงเกิลในเวลาต่อมา

**รายชื่อเพลง**

**ชาร์ต**

**ชาร์ตรายสัปดาห์และชาร์ตที่รับรอง**

**ชาร์ตรายสัปดาห์**

**ชาร์ตที่รับรอง**

**แหล่งข้อมูลอื่น**
  เว็บไซต์อย่างเป็นทางการของบียอนเซ่ date=2009-01-05 

**อ้างอิง**
หมวดหมู่:อัลบั้มเพลงของบียอนเซ่ โนวส์
หมวดหมู่:อัลบั้มเพลงในปี พ.ศ. 2554
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงแนวอาร์แอนด์บี
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงที่ผลิตโดยบียอนเซ่ โนวส์
หมวดหมู่:อัลบั้มเพลงที่ผลิตโดยดิปโล
หมวดหมู่:อัลบั้มเพลงที่ผลิตโดยไรอัน เท็ดเดอร์
หมวดหมู่:อัลบั้มเพลงที่ผลิตโดยคานเย เวสต์
หม่อมราชวงศ์มงคลชาย ยุคล

หม่อมราชวงศ์มงคลชาย ยุคล ชื่อเล่น คุณชายเอี่ยว เป็นโอรสใน หม่อมเจ้าชาตรีเฉลิม ยุคล และ วิยะดา อุมารินทร์ หม่อมราชวงศ์มงคลชายได้มีผลงานในการแสดงภาพยนตร์และเคยได้รับรางวัล รางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ซึ่งรับบทเป็น "ซอและ" เรื่อง ตะลุมพุก มหาวาตภัยล้างแผ่นดิน และหม่อมราชวงศ์มงคลชายยังเรียนจบด้านภาพยนตร์จากมหาวิทยาลัยแคลิฟอร์เนีย ลอสแอนเจลิส สหรัฐอเมริกา 
ปัจจุบันสมรสกับมนรดา ยุคล ณ อยุธยา มีบุตรชาย 1 คน และ บุตรสาว 3 คน คือ 
# หม่อมหลวงเอวิตา ยุคล (คุณชะเอม)
# หม่อมหลวงอนุชา ยุคล (คุณแอ็กชั่น)
# หม่อมหลวงเอมิรินดา ยุคล (คุณอิ่ม)
# หม่อมหลวงอมลรดา ยุคล (คุณอุ่น)

**ผลงานการแสดง**
 เรื่อง ตะลุมพุก มหาวาตภัยล้างแผ่นดิน ปี 2545 รับบทเป็น ซอและ- เรื่อง ธิดาช้าง ปี 2547 รับบทเป็น ผีเสื้อ- ภาพยนตร์ซีรีส์ เรื่อง ศรีอโยธยา ช่องทรูโฟร์ยู ปี 2560 รับบทเป็น สมเด็จพระเพทราชา

**รางวัลสุพรรณหงส์ทองคำ**
 ได้รับรางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ดาราตัวประกอบชายจากภาพยนตร์เรื่อง " ตะลุมพุก มหาวาตภัยล้างแผ่นดิน "

**ลำดับสาแหรก**

**อ้างอิง**
  ตะลุมพุก มหาวาตภัยล้างแผ่นดิน
หมวดหมู่:หม่อมราชวงศ์
หมวดหมู่:ราชสกุลยุคล
หมวดหมู่:บุคคลจากกรุงเทพมหานคร
หมวดหมู่:บุคคลที่ยังมีชีวิตอยู่
หมวดหมู่:ผู้ชนะรางวัลนักแสดงประกอบชายยอดเยี่ยมสุพรรณหงส์
หมวดหมู่:ผู้ชนะรางวัลนักแสดงประกอบชายยอดเยี่ยมพระสุรัสวดี
ตาอีซ

ตาอีซ หรือ ตะอิซซ์ (تعز, Taʿizz, Ta'izz หรือ Taiz) เป็นเมืองบนที่ราบสูงเยเมน ในประเทศเยเมน ตั้งอยู่ทางตะวันตกเฉียงใต้ของประเทศ อยู่สูงจากระดับน้ำทะเล 1,400 เมตร เป็นเมืองหลวงของเขตผู้ว่าการตะอิซซ์ เมืองมีประชากร 460,000 คน (ค.ศ. 2003) เป็นเมืองใหญ่เป็นอันดับ 3 ของประเทศ 
หมวดหมู่:เมืองในประเทศเยเมน
วินนิเพก

วินนิเพก (Winnipeg) เป็นเมืองหลวงและเมืองที่ใหญ่สุดของรัฐแมนิโทบา ประเทศแคนาดา มีประชากรเป็นครึ่งหนึ่งของรัฐแมนิโทบา มีประชากร 675,100 คน จากการสำรวจประชากรในเดือนกรกฎาคม ค.ศ. 2009 และเขตเมืองมีประชากร 742,400 คน ตั้งอยู่บริเวณที่แม่น้ำอัสซินิบอยน์และแม่น้ำเรด ไหลมาบรรจบกัน 
ชาวฝรั่งเศสได้เข้ามาตั้งสถานีการค้าขนเฟอร์ ในตอนต้นคริสต์ศตวรรษที่ 19 ทอมัส ดักลาส เอิร์ลแห่งเซลเคิร์ก ได้ตั้งเป็นอาณานิคมของชาวสกอต ก่อให้เกิดความขัดแย้งระหว่างผู้ที่ตั้งถิ่นฐานอยู่ก่อนกับชาวอาณานิคมที่เข้ามาใหม่ ตั้งเป็นเมืองเมื่อปี ค.ศ. 1873 มีการพัฒนาเมื่อสร้างทางรถไฟมาถึงในทศวรรษ 1880 เกิดอุทกภัยอย่างรุนแรงใน ค.ศ. 1950 ทำให้ต้องมีการสร้างเมืองขึ้นใหม่เป็นส่วนใหญ่ 
วินนิเพกเป็นเมืองศูนย์กลางวัฒนธรรม การเงิน การผลิต ผลิตภัณฑ์อาหารและเครื่องดื่ม ร้านค้า และการท่องเที่ยว และยังเป็นเมืองศูนย์กลางการเดินทาง มีสนามบินนานาชาติริชาร์ดสัน มีสถานีรถไฟที่เดินทางไปสหรัฐอเมริกาและทางตะวันตกและตะวันออกของแคนาดา 

**อ้างอิง**
หมวดหมู่:เมืองในประเทศแคนาดา
หมวดหมู่:รัฐแมนิโทบา
สถานีรถไฟเคเซอูเอโนะ

สถานีรถไฟเคเซอูเอโนะ (keisei-ueno-eki) เป็สถานีรถไฟของบริษัทรถไฟฟ้าเคเซ สถานีต้นทางของสายหลักเคเซ ตั้งอยู่ใกล้กับสวนอูเอโนะ เขตไทโต กรุงโตเกียว ไม่ไกลจากสถานีรถไฟอูเอโนะ ซึ่งเป็นสถานีรถไฟของบริษัทรถไฟญี่ปุ่นตะวันออก

**แหล่งข้อมูลอื่น**
  รถไฟฟ้าเคเซสกายไลน์เนอร์ date=2005-06-27 
เคเซอูเอโนะ
หมวดหมู่:สิ่งก่อสร้างในเขตไทโต
นีช

นีช (Ниш / Niš) เป็นเมืองใหญ่เป็นอันดับ 3 ของประเทศเซอร์เบีย (รองจากกรุงเบลเกรดและนอวีซาด) จากข้อมูลปี ค.ศ. 2005 เขตเมืองมีประชากร 260,237 คน เป็นหนึ่งในเมืองที่เก่าแก่ที่สุดในบอลคานและยุโรป และในอดีตยังถือว่าเป็นประตูจากทางผ่านของตะวันตกและตะวันออก เป็นสถานที่ประสูติของจักรพรรดิโรมันที่มีพระนามว่า คอนสแตนตินมหาราช ชาวบัลแกเรีย ฮังการี และเติร์กผลัดกันเข้ายึดครองหลายครั้งเป็นเวลานาน 300 ปี จนตกเป็นของอาณาจักรเซอร์เบียใน ค.ศ. 1878 และเป็นเมืองหลวงของเซอร์เบียจนถึง ค.ศ. 1901 เยอรมนีได้ยึดครอง 2 ครั้งใน ค.ศ. 1915 และ ค.ศ. 1941 ใน ค.ศ. 1944 ตกอยู่ใต้การยึดครองของรัสเซีย
นีชมีมหาวิทยาลัยแห่งนีชซึ่งมีนักศึกษาราว 30,000 คน มี 13 คณะวิชา นีซยังเป็นหนึ่งในเมืองที่สำคัญด้านอุตสาหกรรมของเซอร์เบีย เป็นศูนย์กลางอุตสาหกรรมอุปกรณ์อิเล็คทรอนิกส์ อุตสาหกรรมด้านเครื่องจักร วิศวกรรม สิ่งทอ ผลิตภัณฑ์ยาสูบ


**อ้างอิง**
หมวดหมู่:เมืองในประเทศเซอร์เบีย
หมวดหมู่:เมืองหลวงเก่าของเซอร์เบีย
แยกสวนสมเด็จพระศรีนครินทร์

แยกสวนสมเด็จพระศรีนครินทร์ (Suan Somdet Phra Srinagarindra Intersection) เป็นสี่แยกจุดตัดระหว่างถนนติวานนท์ ถนนนนทบุรี-ปทุมธานี และถนนศรีสมาน ในเขตตำบลบ้านใหม่ อำเภอปากเกร็ด จังหวัดนนทบุรี

**รูปแบบของทางแยก**
 ถนนระดับดิน สี่แยกสัญญาณไฟ- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- สะพานข้ามแยก ในทิศทางถนนนนทบุรี-ปทุมธานี จากจังหวัดปทุมธานี ตรงไปโดยไม่ต้องรอสัญญาณไฟจราจรเมื่อขึ้นสะพานข้ามแยกไปยังเขตดอนเมือง กรุงเทพมหานคร และ อำเภอเมือง จังหวัดปทุมธานี

**แหล่งข้อมูลอื่น**
สวนสมเด็จ
สวนสมเด็จ
แยกศรีพรสวรรค์

แยกศรีพรสวรรค์ (Si Phon Sawan Intersection) เป็นสี่แยกจุดตัดถนนประชาราษฎร์ ถนนพิบูลสงคราม และซอยประชาราษฎร์ 26 (ศรีพรสวรรค์) ในเขตตำบลสวนใหญ่ อำเภอเมืองนนทบุรี จังหวัดนนทบุรี

**รูปแบบของทางแยก**
 ถนนระดับดินทุกเส้นทาง- ถนนประชาราษฎร์มุ่งหน้าท่าน้ำนนทบุรีให้ตรงไปหรือเลี้ยวซ้าย ห้ามเลี้ยวขวาเข้าซอยประชาราษฎร์ 26- รถจากซอยประชาราษฎร์ 26 ให้เลี้ยวซ้าย- ถนนระดับดินอื่นให้ให้เลี้ยวได้ทุกทิศทางตามสัญญาณไฟ - ถนนระดับดินของถนนทุกสายต้องรอสัญญาณไฟเมื่อเลี้ยวซ้ายเข้าถนนที่อยู่ติดกัน ยกเว้นรถจากซอยประชาราษฎร์ 26 ให้ผ่านตลอด

**แหล่งข้อมูลอื่น**
ศรีพรสวรรค์
ศรีพรสวรรค์
แยกติวานนท์

แยกติวานนท์ (Tiwanon Intersection) เป็นสี่แยกจุดตัดระหว่างถนนติวานนท์ ถนนประชาราษฎร์ ถนนกรุงเทพฯ-นนทบุรี  และถนนนครอินทร์ ในเขตตำบลตลาดขวัญ อำเภอเมืองนนทบุรี จังหวัดนนทบุรี

**รูปแบบของทางแยก**
 สะพานข้ามทางแยกในติวานนท์ต่อถนนนครอินทร์- ถนนระดับดินของถนนประชาราษฎร์และถนนกรุงเทพฯ-นนทบุรี- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- สัญญาณไฟจราจรของรถในถนนระดับดินที่ต้องการตรงไปและเลี้ยวขวา

**แหล่งข้อมูลอื่น**

**สถานที่ใกล้เคียง**
 สถานีรถไฟฟ้าแยกติวานนท์ ของรถไฟฟ้ามหานคร สายฉลองรัชธรรม
ติวานนท์
ติวานนท์
แยกพงษ์เพชร

แยกพงษ์เพชร (Phong Phet Intersection) เป็นสี่แยกจุดตัดระหว่างถนนงามวงศ์วานกับถนนประชาชื่น ในเขตตำบลบางเขน อำเภอเมืองนนทบุรี จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร

**รูปแบบของทางแยก**
 สะพานข้ามทางแยกในแนวถนนงามวงศ์วาน- ถนนระดับดินของถนนประชาชื่น- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- สัญญาณไฟจราจรของรถในถนนระดับดินที่ต้องการตรงไปและเลี้ยวขวา

**แหล่งข้อมูลอื่น**
พงษ์เพชร
พงษ์เพชร
แยกรัตนาธิเบศร์-เลี่ยงเมืองนนทบุรี

แยกรัตนาธิเบศร์-เลี่ยงเมืองนนทบุรี (Rattanathibet - Liang Mueang Nonthaburi Intersection) เป็นสี่แยกจุดตัดถนนรัตนาธิเบศร์กับถนนเลี่ยงเมืองนนทบุรี-สนามบินน้ำ ในเขตตำบลบางกระสอ อำเภอเมืองนนทบุรี จังหวัดนนทบุรี

**รูปแบบของทางแยก**
 สะพานข้ามทางแยกในแนวถนนเลี่ยงเมืองนนทบุรี- ถนนผ่านตลอดของถนนรัตนาธิเบศร์- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- รถจากถนนเลี่ยงเมืองที่ต้องการเลี้ยวขวาไปถนนรัตนาธิเบศร์ให้เลี้ยวซ้ายบนถนนรัตนาธิเบศร์แล้วกลับรถ

**แหล่งข้อมูลอื่น**
รัตนาธิเบศร์
รัตนาธิเบศร์
แยกสะพานพระนั่งเกล้า

แยกสะพานพระนั่งเกล้า (Saphan Phra Nangklao Intersection) เป็นสี่แยกจุดตัดถนนรัตนาธิเบศร์ กับถนนนนทบุรี 1 ในเขตตำบลบางกระสอ อำเภอเมืองนนทบุรี จังหวัดนนทบุรี

**รูปแบบของทางแยก**
 สะพานข้ามทางแยกในแนวถนนรัตนาธิเบศร์- ถนนระดับดินของถนนนนทบุรี- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- สัญญาณไฟจราจรของรถในถนนระดับดินที่ต้องการตรงไปและเลี้ยวขวา

**แหล่งข้อมูลอื่น**
สะพานพระนั่งเกล้า
สะพานพระนั่งเกล้า
แยกสนามบินน้ำ

แยกสนามบินน้ำ (Sanam Bin Nam Junction) เป็นสามแยกจุดตัดระหว่างถนนติวานนท์กับถนนสนามบินน้ำ ในเขตตำบลท่าทราย อำเภอเมืองนนทบุรี จังหวัดนนทบุรี

**รูปแบบของทางแยก**
 ถนนระดับดินทุกเส้นทาง- ถนนระดับดินทุกเส้นทางรอสัญญาณไฟในการเลี้ยว

**แหล่งข้อมูลอื่น**
สนามบินน้ำ
สนามบินน้ำ
แยกสามัคคี

แยกสามัคคี (Samakkhi Intersection) เป็นสามแยกจุดตัดระหว่างถนนติวานนท์กับถนนสามัคคี ในเขตตำบลท่าทราย อำเภอเมืองนนทบุรี จังหวัดนนทบุรี

**รูปแบบของทางแยก**
 ถนนระดับดินทุกเส้นทาง- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- สัญญาณไฟจราจรของรถในถนนระดับดินที่ต้องการตรงไปและเลี้ยวขวา

**แหล่งข้อมูลอื่น**
สามัคคี
สามัคคี
แยกคลองประปา

แยกคลองประปา (Khlong Prapa Intersection) เป็นสี่แยกจุดตัดถนนแจ้งวัฒนะกับถนนประชาชื่น ในเขตตำบลบางตลาดและตำบลคลองเกลือ อำเภอปากเกร็ด จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร

**รูปแบบของทางแยก**
 สะพานข้ามทางแยกในแนวถนนแจ้งวัฒนะ- ถนนระดับดินของถนนประชาชื่นและถนนเลียบคลองประปา- ถนนระดับดินผ่านตลอดของถนนแจ้งวัฒนะ- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- รถที่มาจากถนนประชาชื่น หากต้องการตรงไป ให้เลี้ยวซ้าย กลับรถ แล้วจึงเลี้ยวซ้ายเข้าถนนอีกฝั่ง- รถที่มาจากถนนแจ้งวัฒนะและถนนประชาชื่น หากต้องการเลี้ยวขวา ให้เลี้ยวซ้ายและกลับรถ
ในอดีต แยกคลองประปาใช้ไฟสัญญาณจราจรควบคุมรถที่จะเลี้ยวขวาและตรงไป แต่เนื่องจากการจราจรติดขัด และถนนประชาชื่นมีผู้ใช้น้อยมากเมื่อเทียบกับถนนแจ้งวัฒนะ จึงเปลี่ยนการจัดการจราจรเป็นลักษณะนี้จนปัจจุบัน

**แหล่งข้อมูลอื่น**
คลองประปา
คลองประปา
นโยบายเกษตรร่วม

นโยบายเกษตรร่วม (Common Agricultural Policy, ย่อ: CAP) เป็นระบบเงินอุดหนุนและโครงการการเกษตรของสหภาพยุโรป มีงบประมาณ 48% ของสหภาพยุโรป หรือคิดเป็นมูลค่า 49,800 ล้านยูโรใน พ.ศ. 2549
นโยบายเกษตรร่วมเป็นการประสานกันของการจ่ายเงินอุดหนุนโดยตรงแก่พืชผลและที่ดิน ซึ่งอาจเพาะปลูกขึ้นด้วยกลไกสนับสนุนราคา รวมทั้งราคาประกันขั้นต่ำ ภาษีศุลกากรขาเข้าและโควตาของสินค้าบางชนิดจากนอกสหภาพยุโรป การปฏิรูประบบปัจจุบันกำลังดำเนินอยู่เพื่อลดการควบคุมการนำเข้าและโอนเงินอุดหนุนการพิทักษ์ที่ดินแทนการผลิตพืชผลบางชนิดโดยเฉพาะ (ดำเนินจาก พ.ศ. 2547 ถึง 2555) การนำแผนการไปปฏิบัติในรายละเอียดแตกต่างกันไปในบรรดาประเทศสมาชิกสหภาพยุโรป

เป้าหมายของนโยบายการเกษตรร่วม คือ การจัดหามาตรฐานการครองชีพตามความเหมาะสมแก่เกษตรกร จัดหาอาหารคุณภาพในราคาที่เป็นธรรมแก่ผู้บริโภค และเพื่อรักษามรดกชนบท

**อ้างอิง**

**แหล่งข้อมูลอื่น**
  European Union: Agriculture
หมวดหมู่:เศรษฐกิจสหภาพยุโรป
หมวดหมู่:สังคมนิยม
เจ้ามูลเมือง

เจ้ามูลเมือง เป็นชื่อตามความเชื่อหนึ่งของกลุ่มบุคคลที่เชื่อว่าเป็นอดีตชาติของศ. (พิเศษ)ดร.ทักษิณ ชินวัตร

** ประวัติ**
ในวันที่ 17 กุมภาพันธ์ พ.ศ. 2552 ที่วัดอุโมงค์ ต.สุเทพ อ.เมือง จ.เชียงใหม่ กลุ่มคนรักเชียงใหม่ 51 ประมาณ 300 คน ประกอบพิธีกรรมทำบุญสืบดวงชะตาและสะเดาะเคราะห์แบบล้านนาให้แก่ ดร.ทักษิณ ชินวัตร  มีพระครูสุคันธศีล เจ้าอาวาสวัดอุโมงค์และพระสงฆ์อีกจำนวน 9 รูป ร่วมประกอบพิธี พิธีกรรมดังกล่าวคล้ายพิธีบังสุกุลของชาวไทยภาคกลางและภาคใต้ ในพิธีได้ใช้พระพุทธรูปปางห้ามญาติ และเขียนข้อความวางไว้บริเวณฐานพระพุทธรูประบุถึงการขออโหสิกรรม และการขอคืนอำนาจให้แก่บุคคลตามความเชื่อ

**ความเชื่อ**
กลุ่มคนรักเชียงใหม่ มีนายเพชรวรรต วัฒนพงศ์ศิริกุล เป็นแกนนำกลุ่ม และมีสตรีอายุประมาณ 50 ปี นุ่งขาวห่มขาวทำหน้าที่เป็นร่างทรงของพระเจ้ามูลเมืองที่ทางกลุ่มเชื่อว่าเป็นอดีตชาติของ ดร.ทักษิณ ชินวัตร 
ร่างทรงได้กล่าวว่าในชาติก่อนของพระเจ้ามูลเมือง ได้ก่อกรรมทำเข็ญไว้มากระหว่างการทำสู้รบกับฝ่ายพม่าเมื่อหลายร้อยปีก่อนได้ฆ่าคนเป็นจำนวนมากและขนเอาทรัพย์สินของชาวพม่ามาด้วย เป็นเหตุให้มีกรรมติดตัวมาจนถึงชาตินี้และเป็นกรรมหนักต้องทำการแก้ด้วยการสร้างบารมี ในพีธีได้นำธนบัตรชนิดใบละ 1,000 และ 500 บาท ส่งคืนแก่กษัตริย์ชาวพม่าโดยส่งไปทางด้านหลังของพระพุทธรูปปางห้ามญาติที่นำมาประกอบพีธี ตามความเชื่อของกลุ่ม
ในพิธียังได้นำชื่อบุคคลอื่น เช่น สนธิ บุญยรัตกลิน อดีตประธานคณะมนตรีความมั่นคงแห่งชาติ (คมช.) สนธิ ลิ้มทองกุล จำลอง ศรีเมือง แกนนำพันธมิตรประชาชนเพื่อประชาธิปไตย และบุคคลที่กลุ่มเสื้อแดงเชื่อว่าเป็นศัตรูของ ทักษิณ ใส่ลงไปในบาตร แล้วนำไปประกอบพิธีทำให้สิ่งที่บุคคลเหล่านั้นทำกับ ทักษิณ ย้อนกลับคืนสู่ผู้กระทำ
ในพิธีดังกล่าวยังมีบุคคลสำคัญมาเป็นประธานในพิธี คือชัยสิทธิ์ ชินวัตร พร้อมกับครอบครัวอีกจำนวนหนึ่ง

**ความเห็นจากบุคคลอื่น**
ศักดิ์เสริญ รัตนชัย ผู้อำนวยการหอจดหมายเหตุ มหาวิทยาลัยราชภัฏลำปาง กล่าวเกี่ยวกับเจ้ามูลเมืองว่า ไม่พบข้อมูลใด ๆ ที่เกี่ยวกับ เจ้ามูลเมืองหรือพระเจ้ามูลเมือง มีเพียงชื่อที่ เจ้าหมอกมุงเมือง ที่ย้ายถิ่นมาจากประเทศพม่าและมาตั้งรกรากที่จังหวัดเชียงใหม่ ศักดิ์เสริญ ยังได้กล่าวว่ากษัตริย์แห่งล้านนาทุกพระองค์มีการบันทึกไว้ทั้งหมด แต่ไม่มีชื่อพระเจ้ามูลเมืองอย่างแน่นอน

**อ้างอิง**

**แหล่งข้อมูลอื่น**
  เจ้ามูลแม้ว-  นักประวัติศาสตร์ ยืนยัน ไม่มีพระเจ้ามูลเมืองล้านนา-  เจ้ามูลเมือง ฆ่าคนปล้นทรัพย์คนไทย (วิสุทธิ์ ภิญโญวาณิชกะ)-  เจ้าแม้วมูลเมือง ศิลปิน โฟล์คเหน่อ เพลงล้อเลียนเจ้ามูลเมือง
หมวดหมู่:ความเชื่อ
หมวดหมู่:ทักษิณ ชินวัตร
แยกไทรม้า

แยกไทรม้า (Sai Ma Intersection) หรือ แยกท่าอิฐ เป็นสี่แยกจุดตัดระหว่างถนนรัตนาธิเบศร์ ถนนบ้านไทรม้า และถนนไทรม้า-บางรักน้อย-ท่าอิฐ (นบ.7002) ในเขตตำบลไทรม้าและตำบลบางรักน้อย อำเภอเมืองนนทบุรี จังหวัดนนทบุรี

**รูปแบบของทางแยก**
 สะพานข้ามทางแยกในแนวถนนรัตนาธิเบศร์- ถนนระดับดินของถนนไทรม้า-บางรักน้อย-ท่าอิฐและถนนบ้านไทรม้า- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- สัญญาณไฟจราจรของรถในถนนระดับดินที่ต้องการตรงไปและเลี้ยวขวา

**แหล่งข้อมูลอื่น**
ไทรม้า
ไทรม้า
แยกปทุมธานีเฉลิมพระเกียรติ

สี่แยกปทุมธานีเฉลิมพระเกียรติ เป็นสี่แยกจุดตัดทางหลวงแผ่นดินหมายเลข 346 (ถนนปทุมธานี-บางเลน) กับทางหลวงแผ่นดินหมายเลข 3111 (ถนนปทุมธานี-เสนา) และกับ ถนนปทุมธานีเฉลิมพระเกียรติ ในเขต อำเภอเมืองปทุมธานี จังหวัดปทุมธานี ปัจจุบันมีสะพานข้ามแยกในทิศทางจาก รังสิต–บางเลน ลาดหลุมแก้ว (ทางหลวงแผ่นดินหมายเลข 346)

**ชื่อ**
ด้วยในอดีตนั้นสี่แยกแห่งนี้ไม่มีสัญญาณไฟจราจร ซึ่งทางกายภาพที่มีการสัญจรไปมาของรถยนต์ในทั้งสี่ทิศทางนั้นจึงเกิดอุบัติเหตุที่มีผู้เสียชีวิต และผู้ได้รับบาดเจ็บจำนวนมาก แยกแห่งนี้จึงเป็นที่กล่าวขานของชาวบ้านว่าเป็นแยกร้อยศพ ต่อมาทางราชการตั้งชื่อแห่งนี้ว่า แยกสันติสุข ต่อมาในปี พ.ศ. 2562 กระทรวงมหาดไทย ได้รับมอบหมายจากรัฐบาลให้ดำเนินโครงการและกิจกรรมเฉลิมพระเกียรติเนื่องในโอกาสพระราชพิธีบรมราชาภิเษก พุทธศักราช 2562 จึงได้เกิดโครงการ “1 อำเภอ 1 ถนนเฉลิมพระเกียรติ” ซึ่งอำเภอเมืองปทุมธานี จึงได้เปลี่ยนชื่อทางหลวงแผ่นดินหมายเลข 3111 (ถนนปทุมฯ-สามโคก) ช่วงแยกสันติสุขถึงแยกปทุมวิไล เป็นถนนปทุมธานีเฉลิมพระเกียรติ พร้อมกันกับเปลี่ยนชื่อแยกสันติสุขเป็น แยกปทุมธานีเฉลิมพระเกียรติ

**รูปแบบของทางแยก**
 สะพานข้ามทางหลวงในแนวทางหลวงแผ่นดินหมายเลข 346 - ถนนระดับดินในแนวทางหลวงแผ่นดินหมายเลข 3111- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- สัญญาณไฟจราจรของรถในถนนระดับดินที่ต้องการตรงไปและเลี้ยวขวา

**สถานที่สำคัญบริเวณแยก**
 ศูนย์บริการรถยนต์ซูซูกิ- สยามแม็คโคร สาขาปทุมธานี - โฮมมาร์ท สาขา ปทุมธานี

**อ้างอิง**

**แหล่งข้อมูลอื่น**
ปทุมธานีเฉลิมพระเกียรติ
ปทุมธานีเฉลิมพระเกียรติ
กองพลน้อยนานาชาติ

ไฟล์:Flag of the International Brigades.svg|thumb|right|225px|ธงของกองพลน้อยนานาชาติ เป็นธงสาธารณรัฐสเปนที่มีดาวสามแฉกของแนวหน้าประชาชนอยู่ตรงกลาง
ธงของแนวหน้าประชาชน องค์กรการเมืองที่ดูแลกองพลน้อยนานาชาติ
ธงกองพลน้อยนานาชาติฮังการี
กองพลน้อยนานาชาติ (Brigadas Internacionales; International Brigades) เป็นหน่วยทหารซึ่งประกอบจากอาสาสมัครจากประเทศต่าง ๆ ซึ่งเดินทางไปยังประเทศสเปนเพื่อปกป้องสาธารณรัฐสเปนที่ 2 ในสงครามกลางเมืองสเปนระหว่าง ค.ศ. 1936 และ 1939
จำนวนของอาสาสมัครที่เข้ารบอยู่ที่ประมาณ 32,00-35,000 คน โดยในช่วงเวลาหนึ่งมีอาสาสมัครไม่เกิน 20,000 คน อาสาสมัครอีก 10,000 คนน่าจะเข้าร่วมในหน้าที่ที่ไม่เกี่ยวกับการรบ และมีชาวต่างชาติประมาณ 3,000-5,000 คนเป็นสมาชิกของสหภาพแรงงาน Confederación Nacional del Trabajo (CNT) หรือพรรคแรงงานมาร์กซิสต์ Partido Obrero de Unificación Marxista (POUM) คนเหล่านี้มาจาก "53 ชาติ" เพื่อสู้กับกองกำลังชาตินิยมสเปนซึ่งนำโดยนายพล ฟรานซิสโก ฟรังโก และมีกองกำลังนาซีเยอรมนีกับราชอาณาจักรอิตาลีให้การสนับสนุน

**สัญลักษณ์นิยมและตราประจำ**
กองพลน้อยนานาชาติได้รับอิทธิพลทางสุนทรียศาสตร์ในแบบสังคมนิยม
ธงต่าง ๆ ใช้สีของสาธารณรัฐสเปน : แดง เหลือง และม่วง และมักจะมีสัญลักษณ์สังคมนิยมอยู่ด้วย (ธงแดง ค้อนเคียว กำปั้น) ตราประจำของกองพลน้อยคือดาวแดงสามแฉก ซึ่งมักใช้บ่อยเช่นกัน

**ประเทศที่เข้าร่วม**

**อ้างอิง**

**แหล่งข้อมูลอื่น**
  IBMT the international brigade memorial trust-  Abraham Lincoln Brigade Archives date=2004-08-30 -  Reproduction of International Brigades flags, badges and t-shirts date=2016-07-30 -  Freedom fighters or Comintern army? The International Brigades in Spain by Andy Durgan date=2018-02-19 -  International Solidarity With the Spanish Republic: 1936-1939 date=2012-05-06 -  asso.acer.free.fr-  english.uiuc.edu date=2009-02-01 
หมวดหมู่:สงครามกลางเมืองสเปน
แม่แบบ:เหตุการณ์ปัจจุบัน/2554 ตุลาคม 23

* เกิดแผ่นดินไหวขนาด 7.2 Mw ทีเมืองวาน (Van) ทางด้านตะวันออกของตุรกี เบื้องต้นมีผู้เสียชีวิตไม่ต่ำกว่า 138 ราย ( LA times  USGS page)
}
ถนนคนเดินพัทยา

ถนนคนเดินพัทยา เป็นถนนในเมืองพัทยา จังหวัดชลบุรี เริ่มต้นตั้งแต่ปลายถนนเลียบชายหาดพัทยาบริเวณพัทยาใต้ ไปบรรจบกับถนนพัทยาสายสามบริเวณท่าเทียบเรือแหลมบาลีฮาย กลางคืนจะเป็นถนนคนเดินแหล่งท่องเที่ยวกลางคืนที่ได้รับความนิยมอย่างสูงในหมู่ชาวต่างชาติ แหล่งท่องเที่ยวจะเป็นประเภทภัตตาคาร บาร์เบียร์ ไนต์คลับ ดิสโก้เทค การแสดงโชว์ประเภทต่าง เช่น ชกมวย ดนตรีสด คาบาเรต์ การขายสินค้าที่ระลึก
ในเวลากลางวันจะเปิดเดินรถตามปกติ เริ่มปิดถนนตั้งแต่เวลา 19:00 น. จนถึง 3:00 น. สามารถจอดพาหนะได้ที่บริเวณแหลมบาลีฮาย ถึงแม้ว่าเวลาปิดบาร์และคลับคือ 04:00 น. บางร้านยังคงเปิดแบบผิดกฎหมาย

**อ้างอิง**

**แหล่งข้อมูลอื่น**
Pattaya
คนเดินพัทยา
หมวดหมู่:เมืองพัทยา
โทกูงาวะ อิเอ็ตสึนะ

โทกูงาวะ อิเอ็ตสึนะ (7 กันยายน ค.ศ. 1641 - 4 มิถุนายน ค.ศ. 1680) เป็นโชกุนคนที่ 4 ของรัฐบาลโชกุนโทกูงาวะ ซึ่งดำรงตำแหน่งตั้งแต่ปี 1651 ถึง 1680 เขาถือเป็นบุตรชายคนโตของโทกูงาวะ อิเอมิตสึ โชกุนคนที่ 3 ซึ่งทำให้เขาเป็นหลานชายของโทกูงาวะ ฮิเดตาดะ โชกุนคนที่ 2 และเป็นเหลนของโทกูงาวะ อิเอยาซุ
ในยุคสมัยของเขานี้เอง ค.ศ. 1657 เกิดไฟไหม้ครั้งร้ายแรงที่เมืองเอโดะ เป็นครั้งที่ร้ายแรงที่สุดในสมัยเอโดะ เมืองเอโดะเสียหายไปเกือบทั้งหมด รวมถึงปราสาทเอโดะ เรียกว่า เหตุการณ์ไฟไหม้ปีเมเรกิ (明暦の大火) มีผู้เสียชีวิตร่วมแสนกว่าคน

**ประวัติ**
โทะกุงะวะ อิเอะสึนะ เกิดเมื่อปีค.ศ. 1641 เป็นบุตรชายคนแรกของโชกุนโทะกุงะวะ อิเอะมิสึ กับนางโฮจูอิน (Hōju-in, 宝樹院) ภรรยาน้อยของโชกุนอิเอะสึนะ เมื่อโชกุนอิเอะมิสึเสียชีวิตในค.ศ. 1651 อิเอะสึนะจึงได้สืบทอดตำแหน่งโชกุนต่อจากบิดาเมื่ออายุเพียงเก้าขวบ โดยมีขุนนางในบะกุฟุโดยเฉพาะโรจูซะกะอิ ทะดะกิโยะ (Sakai Tadakiyo, 酒井忠清) ซึ่งได้ชื่อว่าเป็นขุนนางที่ทุจริต เป็นผู้สำเร็จราชการแทน

**เหตุการณ์กบฏ**
ในปี ค.ศ. 1651 เมื่อโชกุนอิเอะมิสึบิดาเสียชีวิต กลุ่มโรนินนำโดยมะรุบะชิ ชูยะ (Marubashi Chūya) บุตรชายของอดีตไดเมียวแห่งเกาะชิโกะกุ และยุอิ โชเซะสึ (Yui Shōsetsu) ผู้คลั่งไคล้โทะโยะโตะมิ ฮิเดะโยะชิ ได้วางแผนก่อการกบฏต่อเอะโดะบะกุฟุ โดยการเผาเมืองเอะโดะ รวมทั้งก่อการยึดอำนาจที่เมืองเกียวโตและโอซะกะ แต่กลับถูกบะกุฟุจับได้เสียก่อน ยุอิ โชเซะสึ กระทำการเซ็ปปุกุหนีความผิด และมะรุบะชิ ชูยะถูกตัดสินประหารชีวิต เรียกว่า เหตุการณ์ปีเคอัง (Keian jiken)
ในค.ศ. 1669 เกิดกบฏของชาวเอโซะ (ชาวไอนุ) ในแคว้นมะซึมะเอะบนเกาะฮอกไกโด นำโดยซัคเซย์น (Saksaynu) หรือชาคุเชน (Shakushain)

**การสืบอำนาจ**
โชกุนอิเอะสึนะสุขภาพไม่ค่อยสู้ดีนักตลอดเวลาที่ดำรงตำแหน่งโชกุน และไม่มีทายาท เมื่อโชกุนอิเอะสึนะเสียชีวิตใน ค.ศ. 1680 ไทโรซะกะอิ ทะดะกิโยะ เสนอให้ยกตำแหน่งโชกุนให้แก่เชื้อพระวงศ์อย่างที่เคยเป็นในสมัยคะมะกุระ ซึ่งเป็นความคิดที่ถูกต่อต้านอย่างหนักในบะกุฟุ โรจูฮอตตะ มะสะโตะชิ (Hotta Masatoshi, 堀田正俊) ได้เสนอให้น้องชายต่างมารดาของโชกุนอิเอะสึนะคือ โทะกุงะวะ สึนะโยะชิ สืบทอดตำแหน่งโชกุนต่อ และขับซะกะอิ ทะดะกิโยะออกจาอำนาจไป


หมวดหมู่:บุคคลที่เกิดในปี พ.ศ. 2184
หมวดหมู่:โชกุน
หมวดหมู่:ตระกูลโทะกุงะวะ
หมวดหมู่:บุคคลในยุคเอะโดะ
หมวดหมู่:โชกุนโทกูงาวะ
หมวดหมู่:สงครามกลางเมืองสเปน

หมวดหมู่:สงครามในคริสต์ทศวรรษ 1930
หมวดหมู่:สงครามในคริสต์ศตวรรษที่ 20
หมวดหมู่:สงครามเกี่ยวข้องกับทวีปยุโรป
หมวดหมู่:ประวัติศาสตร์สเปน
หมวดหมู่:หมวดหมู่ตั้งตามชื่อสงคราม
หมวดหมู่:สงครามเกี่ยวข้องกับโมร็อกโก
หมวดหมู่:สเปนภายใต้การนำของฟรังโก
หมวดหมู่:สมัยระหว่างสงคราม
ฝั่ม จี ลาน

ฝั่ม จี ลาน
ฝั่ม จี ลาน (Phạm Chi Lan) เกิดวันที่ 14 มกราคม ค.ศ. 1945  เป็นผู้วิจัยเศรษฐกิจที่มีชื่อเสียงของเวียดนาม เธอทำหน้าที่เป็นเลขานุการและรองประธานสภาหอการค้าและอุตสาหกรรมเวียดนาม รวมถึงเป็นสมาชิกสถาบันวิจัยของสำนักนายกรัฐมนตรี

**ประวัติ**
ฝั่ม จี ลาน เกิดที่ อำเภอตื่อเลียม ฮานอย เธอเป็นบุตรสาวของ พันเอกฝั่ม จิญ ก๊าน ซึ่งเป็นผู้อำนวยการทางกฎหมายกองทัพบก กระทรวงกลาโหม เธอสำเร็จการศึกษาจากมหาวิทยาลัยพาณิชย์ ใน ค.ศ. 1966 ภายหลังจากสำเร็จการศึกษาแล้ว เธอก็ได้เข้าทำงานที่สภาหอการค้าและอุตสาหกรรมเวียดนาม

**บทบาทสำคัญ**
เนื่องด้วยในยุคของเธอมีผู้หญิงเป็นจำนวนน้อยที่ศึกษาด้านเศรษฐศาสตร์ จึงส่งผลให้เธอเป็นนักเศรษฐศาสตร์หญิงชั้นนำของประเทศ ฝั่ม จี ลานยังเคยร่วมอยู่ในคณะที่ปรึกษาของนายกรัฐมนตรี แม้ภายหลังจากช่วงเกษียณแล้ว แต่ก็ยังได้รับความสนใจจากสังคมอย่างสูง ด้วยการแสดงแนวคิดที่ชาญฉลาด โดยมีส่วนเกี่ยวข้องกับกลไกตลาดทางเศรษฐกิจ และในแง่ของการเป็นมืออาชีพ เธอเป็นบุคคลที่ได้รับการยอมรับและมีผู้คนสนใจบทสัมภาษณ์ของเธอเป็นอย่างมาก

**อ้างอิง**
  เวียดนามหวั่นเป็นป่าช้ารถเก่าตั้งภาษี 150%fix-attempted=yes  
หมวดหมู่:บุคคลจากฮานอย
หมวดหมู่:นักวิจัยเศรษฐกิจชาวเวียดนาม
โทกูงาวะ อิเอโนบุ

โทกูงาวะ อิเอโนบุ (ญี่ปุ่น|徳川 家宣|Tokugawa Ienobu
11 มิถุนายน ค.ศ. 1666 - 12 พฤศจิกายน ค.ศ. 1712) เป็น โชกุน คนที่ 6 แห่ง ตระกูลโทะกุงะวะ เกิดเมื่อค.ศ. 1666 เป็นบุตรชายคนโตของโทะกุงะวะ สึนะชิเงะ (Tokugawa Tsunashige, 徳川綱重) ซึ่งเป็นบุตรชายคนที่สามของโชกุนโทะกุงะวะ อิเอะมิสึ ในค.ศ. 1704 โชกุนโทะกุงะวะ สึนะโยะชิผู้เป็นอาไม่มีทายาท จึงได้แต่งตั้งโทะกุงะวะ อิเอะโนะบุ ให้เป็นทายาทสืบทอดตำแหน่งต่อจากตน ในค.ศ. 1709 เมื่อโชกุนสึนะโยะชิถึงแก่อสัญกรรม อิเอะโนะบุจึงได้สืบทอดตำแหน่งเป็นโชกุนคนต่อมา
เมื่อได้เป็นโชกุน โชกุนอิเอะโนะบุได้ปลดขุนนางกลุ่มเก่าของโชกุนสึนะโยะชิออกไปจากบะกุฟุและให้ขุนนางของตนเข้ามามีอำนาจแทน ยกตัวอย่างเช่น อะระอิ ฮะกุเซกิ (Arai Hakuseki, 新井白石) และ มะนะเบะ อะกิฟุสะ (Manabe Akifusa, 間部詮房) หลังจากดำรงตำแหน่งโชกุนได้เพียงสามปี โชกุนอิเอะโนะบุก็ถึงแก่อสัญกรรมในค.ศ. 1712 โดยมีบุตรชายของตนคือโทะกุงะวะ อิเอะสึงุ อายุเพียงสามปีสืบทอดตำแหน่งโชกุนต่อมา


หมวดหมู่:บุคคลที่เกิดในปี พ.ศ. 2205
หมวดหมู่:โชกุน
หมวดหมู่:ตระกูลโทะกุงะวะ
หมวดหมู่:บุคคลในยุคเอะโดะ
หมวดหมู่:โชกุนโทกูงาวะ
มายุ ชินโจ

มายุ ชินโจ (Shinjō Mayu; 26 มกราคม 2516 — ) เป็นนักวาดมังงะหญิงชาวญี่ปุ่น ผลงานแรกคือ อานาตะ โนะ อิโระ นิ โซมาริไต (Anata no Iro ni Somaritai) พิมพ์เมื่อปี 2537 และทำงานให้แก่สำนักพิมพ์โชงากูกัง (Shogakukan) งานส่วนใหญ่เป็นแนวโชโจะ  จนถึงปี 2550 จึงลาออกจากสำนักพิมพ์ดังกล่าวด้วยเหตุผลว่าบรรณาธิการข่มเหงรังแกและสวัสดิการการทำงานต่ำ

**ผลงาน**
 (1995) - (1996) - (1996) lit. Love Me Sadist- (1997) Kaikan Furēzu; English translation: Sensual Phrase- (2001) nihongo3
Akuma na Eros|lit. Devilish Eros- (2003-2004) - (2002-2004) nihongo3
Haou Airen|lit. Surpreme King's Mistress- (2005) The Poisonous Flower- (2004-2006) ; English translation: Love Celeb- (2006-2007) - (2006-2007) SEX=LOVE2- (2008) Midnight Children- (2008–2011) nihongo3
Ai Ore! – Danshikō no Hime to Joshikō no Ōji, English translation: Ai Ore: Love Me!- (2009) Apple- (2009) lit. The Diamond of Heart- (2009) Ayakashi Koi Emaki- (2010) Goshimeidesu

**อ้างอิง**
หมวดหมู่:นักวาดการ์ตูนญี่ปุ่นหญิง
หมวดหมู่:บุคคลที่เกิดในปี พ.ศ. 2516
หมวดหมู่:บุคคลจากนางาซากิ
โทกูงาวะ อิเอ็ตสึงุ

โทกูงาวะ อิเอ็ตสึงุ (ญี่ปุ่น|徳川 家継|Tokugawa Ietsugu
8 สิงหาคม ค.ศ. 1709 - 19 มิถุนายน ค.ศ. 1716) เป็นโชกุนคนที่ 7 แห่ง ตระกูลโทกูงาวะ เกิดเมื่อ ค.ศ. 1709 เป็นบุตรชายคนโตของโชกุนโทกูงาวะ อิเอโนบุ เกิดกับนางเก็กโกอิน (Gekkō-in, 月光院) ภรรยาน้อยของโชกุนอิเอโนบุ ในค.ศ. 1712 โชกุนอิเอโนบุถึงแก่อสัญกรรม อิเอ็ตสึงุอายุเพียงสามปีจึงต้องขึ้นดำรงตำแหน่งเป็นโชกุนคนต่อมา โดยมีขุนนางคนสนิทของโชกุนอิเอโนบุ ได้แก่ อาราอิ ฮากูเซกิ (Arai Hakuseki, 新井白石) และมานาเบะ อากิฟูซะ (Manabe Akifusa, 間部詮房) เป็นผู้สำเร็จราชการแทน 
โชกุนอิเอ็ตสึงุถึงแก่อสัญกรรมใน ค.ศ. 1716 หลังจากดำรงตำแหน่งโชกุนมาเพียงสี่ปี ด้วยอายุเพียงเจ็ดปี โดยไม่มีทายาท ทำให้ตระกูลโทกูงาวะสาขาหลักต้องสูญสิ้นไป 


หมวดหมู่:บุคคลที่เกิดในปี พ.ศ. 2252
หมวดหมู่:โชกุน
หมวดหมู่:ตระกูลโทกูงาวะ
หมวดหมู่:บุคคลในยุคเอโดะ
หมวดหมู่:พระมหากษัตริย์ที่สวรรคตขณะทรงพระเยาว์
หมวดหมู่:โชกุนโทกูงาวะ
ประตูระบายน้ำ

ประตูระบายน้ำที่โตเกียว ป้องกันไต้ฝุ่น
ประตูระบายน้ำ (ปตร.) คือ สิ่งก่อสร้างในบริเวณทางน้ำที่ใช้ควบคุมการไหลของน้ำ ใน แม่น้ำ คลอง ทะเลสาบ ฝาย อ่างเก็บน้ำ ประตูระบายน้ำจะใช้สำหรับในการปรับปริมาณน้ำที่ต้องการให้ไหลผ่าน ปรับความเร็วของน้ำ หรือใช้ในการกักเก็บน้ำได้ ในขณะเดียวกันประตูระบายน้ำยังช่วยป้องกันในกรณีที่มีพายุ 
ในกรณีของระบบป้องกันน้ำท่วม ประตูระบายน้ำใช้ในการลดระดับของผิวน้ำสำหรับแม่น้ำหรือคลองเส้นหลัก โดยให้น้ำไหลผ่านคลองลัดน้ำ เมื่อปริมาณระดับน้ำใกล้ล้นตลิ่ง

**อ้างอิง**
 US Army Corps of Engineers. (31 July 1995). Engineering manual 1110-2-2607, Planning and Design of Navigation Dams, Chapter 5, Overview of gate types. Retrieved 2008-04-14.
หมวดหมู่:เขื่อน
แม่แบบ:เหตุการณ์ปัจจุบัน/2554 ตุลาคม 24

* วิทิตนันท์ โรจนพานิช คนไทยคนแรกที่สามารถพิชิตยอดเขาเอเวอร์เรสต์ได้ประสบกับเหตุการณ์คนงานก่อจลาจลในเหมืองทองคำ ประเทศอินโดนีเซีย ซึ่งทำให้ไม่สามารถออกจากที่นั่นได้ ขณะนี้ทางสถานทูตไทยได้ประสานขอความช่วยเหลือแล้ว ( ไทยรัฐ)
*พรสวรรค์ กระทิงแดงยิม แพ้ทีเคโอยกที่ 10 ต่อ อะกิระ ยะเอะงะชิ ผู้ท้าชิงชาวญี่ปุ่น เสียแชมป์โลกรุ่นมินิมั่มเวต สมาคมมวยโลก (WBA) ไปในการป้องกันตำแหน่งครั้งแรกอย่างดุเดือด ในการชกที่โคระกุเอ็งฮอล กรุงโตเกียว ประเทศญี่ปุ่น  (สนุกดอตคอม)
}
ทีแอลซี: เทเบิล แลดเดอร์ แอนด์ แชร์ (2011)

ทีแอลซี: เทเบิล แลดเดอร์ แอนด์ แชร์ (2011) เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจะจัดเป็นปีที่ 3 แล้ว ในชื่อทีแอลซี: เทเบิล แลดเดอร์ แอนด์ แชร์ สถานที่จัดคือ 1st Mariner Arena ในเมือง บอลทิมอร์, รัฐแมริแลนด์ เมื่อวันที่ 18 ธันวาคม พ.ศ. 2554 ซึ่งจัดหลังจากศึก เซอร์ไวเวอร์ซีรีส์ (2011)

**เบื้องหลัง**
ในศึก รอว์ (5 ธันวาคม ค.ศ.2011) จอห์น โลรีนายติส ผู้จัดการทั่วไปชั่วคราวของรอว์ ได้สั่งให้ จอห์น ซีนา เจอกับ แซค ไรเดอร์ ในการหาผู้ท้าชิงแชมป์ยูเอส ปรากฏว่า จอห์น ซีนา ชนะไป หลังจากนั้น แซค ไรเดอร์ ไม่พอใจ จึงทำให้ จอห์น ซีนา ไปคุยกับ จอห์น โลรีนายติส ให้จัดแมทช์ใหม่โดย แซค ไรเดอร์ เจอกับ แชมป์โลกเฮฟวี่เวท มาร์ก เฮนรี ในแมทช์ไม่มีกฎกติกา ถ้า แซค ไรเดอร์ ชนะจะได้เป็นในการหาผู้ท่าชิงแชมป์ยูเอส ปรากฏว่า แซค ไรเดอร์ ชนะแมทช์การปล้ำนี้ จากช่วยเหลือของ จอห์น ซีนา โดยใส่ท่า แอตติจูด แอตจัสเมนท์ กับ มาร์ก เฮนรี หลังจากนั้น แซค ไรเดอร์ ได้ออกมาลอบทำร้าย ดอล์ฟ ซิกก์เลอร์ เพื่อท้าเจอกันในการชิงแชมป์ยูเอส
ในศึกรอว์ (5 ธันวาคม ค.ศ.2011) จอห์น โลรีนายติส ผู้จัดการทั่วไปชั่วคราวของรอว์ ได้ให้ทั้ง 3 คน เซ็นสัญญาปล้ำในแมทช์การปล้ำ โต็ะ บันได และ เก้าอี้ ซึ่งก่อนเริ่มรายการ มี เดอะ มิซ อัลเบร์โต เดล รีโอ จอห์น ซีนา และ ดอลฟ์ ซิกก์เลอร์ ออกมาเถียงกัน ทำให้ จอห์น โลรีนายติส ต้องออกมาแล้วบอกว่าถ้าหาก ทั้งสี่คนเอาชนะ นักมวยปล้ำจากสแมคดาวน์ได้ ก็จะได้รับสิทธิ์ไปชิงแชมป์ WWE ใน TLC 2011 โดย เดอะ มิซ สามารถเอาชนะเคาท์เอาท์ แรนดี ออร์ตัน โดย เวด บาร์เร็ตต์ มาก่อกวน อัลเบอรฺ์โต เดล ริโอ ก็สามารถชนะ แดเนียล ไบรอัน ด้วยซับมิชชั่น ดอลฟ์ ซิกก์เลอร์ เจอ เชมัส แต่ก็แพ้ไม่ได้สิทธิ์ชิงแชมป์ WWE

**ผล**

**ดูเพิ่ม**
 ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของทีแอลซี: เทเบิล แลดเดอร์ แอนด์ แชร์
หมวดหมู่:ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
หมวดหมู่:มวยปล้ำอาชีพในปี พ.ศ. 2554
หมวดหมู่:มวยปล้ำอาชีพในบอลทิมอร์
es:WWE TLC: Tables, Ladders & Chairs#2011
เทศบาลตำบลถ้ำใหญ่

เทศบาลตำบลถ้ำใหญ่ ตั้งอยูใน อำเภอทุ่งสง จังหวัดนครศรีธรรมราช เทศบาลตำบลถ้ำใหญ่ มีเนื้อที่ประมาณ 77.96 ตารางกิโลเมตร

**ประวัติ**
เดิมทีตำบลถ้ำใหญ่แบ่งเป็นสองส่วน คือส่วนทางทิศเหนือของทางรถไฟเป็นเขตปกครองของตำบลปากแพรก ทางทิศใต้ของทางรถไฟเป็นเขตการปกครองของตำบลหนองเสม็ด เมื่อปี พ.ศ. 2484 ได้แบ่งแยกส่วนการปกครองออกอีกหนึ่งตำบล เรียกว่า “ตำบลถ้ำใหญ่” ซึ่งเรียกตามช่องของถ้ำหนึ่งที่มีความสวยงามและกว้างใหญ่มาก เมื่อครั้งสงครามโลกครั้งที่ 2 อำเภอทุ่งสงเป็นเป้าหมายของการโจมตีทางอากาศด้วย ผู้คนในละแวกนั้นได้เข้าไปซ่อนตัวภายในถ้ำ ต่อมาจึงเรียกตำบลนี้ว่า “ตำบลถ้ำใหญ่” ตำบลถ้ำใหญ่ อำเภอทุ่งสง จังหวัดนครศรีธรรมราช แบ่งเขตการปกครองออกเป็น 7 หมู่บ้าน ในสมัยแรก ต่อมาเห็นว่าบางหมู่บ้านมีครัวเรือนที่ต้องรับผิดชอบมากและเข้าเกณฑ์ที่จะแบ่งหมู่บ้าน จึงมีการแบ่งหมู่บ้าน หมู่ที่ 1 ออกเป็นหมู่ที่ 8 , หมู่ที่ 3 ออกเป็นหมู่ที่ 9 , หมู่ที่ 5 ออกเป็นหมู่ที่ 10 สรุปได้ว่า ปัจจุบันตำบลถ้ำใหญ่ มีการปกครองทั้งหมด 10 หมู่บ้าน กระทรวงมหาดไทย ได้ประกาศยกฐานะสภาตำบลถ้ำใหญ่ เป็นองค์การบริหารส่วนตำบลถ้ำใหญ่ โดยประกาศในราชกิจจานุเบกษา เมื่อวันที่ 2 ธันวาคา 2537 มีผลบังคับใช้เมื่อวันที่ 2 มีนาคม พ.ศ. 2528 และ อบต.ถ้ำใหญ่ ยกฐานะ เป็นเทศบาลตำบลถ้ำใหญ่ วันที่ 7 ตุลาคม 2554

**ภูมิศาสตร์**
เทศบาลตำบลถ้ำใหญ่ ตั้งอยู่ทางทิศตะวันตกของตัวเมืองนครศรีธรรมราช- ทิศเหนือ ติดต่อกับ ตำบลนาหลวงเสน อำเภอทุ่งสง จังหวัดนครศรีธรรมราช- ทิศใต้ ติดต่อกับเขตเทศบาลตำบลที่วัง อำเภอทุ่งสง จังหวัดนครศรีธรรมราช- ทิศตะวันออก ติดต่อกับตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช- ทิศตะวันตก ติดต่อกับเขตเทศบาลเมืองทุ่งสงและเขตเทศบาลเมืองชะมาย อำเภอทุ่งสง จังหวัดนครศรีธรรมราช

**ภูมิประเทศ**
มีลักษณะภูมิประเทศเป็นที่ราบสลับภูเขา มีป่าไม้ค่อนข้างอุดมสมบูรณ์ ซึ่งเป็นแหล่งต้นน้ำลำธารหลายสาย ภูมิอากาศมี 2 ฤดู คือ ฤดูร้อน เริ่มตั้งแต่เดือนกุมภาพันธ์ ถึง เดือนพฤษภาคม และ ฤดูฝนเริ่มตั้งแต่เดือนมิถุนายน ถึงเดือนมกราคม สภาพดินส่วนใหญ่เหมาะแก่การเพาะปลูก ทำสวน โดยเฉพาะสวนผลไม้ และสวนยางพารา

**การแบ่งเขตปกครอง**
เทศบาลตำบลถ้ำใหญ่แบ่งเขตปกครองจำนวนหมู่บ้าน ทั้งหมด 10 หมู่บ้าน คือ
*หมู่ที่ 1 บ้านเปิก
*หมู่ที่ 2 บ้านไสใหญ่
*หมู่ที่ 3 บ้านจำปา
*หมู่ที่ 4 บ้านถ้ำใหญ่
*หมู่ที่ 5 บ้านนาตาแย้ม
*หมู่ที่ 6 บ้านน้ำพุ
*หมู่ที่ 7 บ้านไสใหญ่เหนือ
*หมู่ที่ 8
*หมู่ที่ 9 บ้านน้ำรอบ
*หมู่ที่ 10

**สถานศึกษา**
 มหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช ไสใหญ่- โรงเรียนบ้านนาตาแย้ม- โรงเรียนมหาราช 3- โรงเรียนวัดถ้ำใหญ่- โรงเรียนบ้านน้ำพุ- โรงเรียนบ้านจำปา- โรงเรียนทุ่งสง

**วัด**
จำนวนวัดในเขตเทศบาลตำบลถ้ำใหญ่มีทั้งหมด 5 วัด คือ- วัดถ้ำใหญ่- วัดไตรวิทยาราม- สำนักสงฆ์ถ้ำพระหอ- สำนักสงฆ์วัดนาตาแย้ม- สำนักสงฆ์วัดจำปา

**สถานที่ท่องเที่ยวที่สำคัญ**
 ศาลจังหวัดทุ่งสง- ค่ายศรีนครินทรา- ถ้ำพระหอ- น้ำตกปลิว- น้ำตกหนานปลิว- อุทยานแห่งชาติน้ำตกโยง

**อ้างอิง**

**แหล่งข้อมูลอื่น**
 http://www.thamyai.go.th/ date=2008-03-17 
ถ้ำใหญ่
ถ้ำใหญ่
ถ้ำใหญ่
เกาะฟูเอร์เตเบนตูรา

ฟูเอร์เตเบนตูรา (Fuerteventura) เป็นเกาะขึ้นกับจังหวัดลัสปัลมัส ประเทศสเปน เป็นหนึ่งในเกาะของกานาเรียสในมหาสมุทรแอตแลนติก นอกชายฝั่งทวีปแอฟริกา ที่ละติจูด 28°20' เหนือ ลองจิจูด 14°00' ตะวันตก มีพื้นที่ 1,660 ตารางกิโลเมตร เป็นเกาะใหญ่เป็นอันดับ 2 ในกานาเรียส รองจากเกาะเตเนริเฟ โดยยูเนสโกประกาศเป็นเขตสงวนชีวมณฑล เมื่อวันที่ 26 พฤษภาคม ค.ศ. 2009 เป็นเกาะที่เกิดจากภูเขาไฟ
ฟูเอร์เตเบนตูรา
หมวดหมู่:แคว้นกานาเรียส
ฮีราคลีออน

ฮีราคลีออน หรือ อีราคลีออน (Ηράκλειο; Heraklion หรือ Heraclion) เป็นเมืองที่ใหญ่ที่สุดและเมืองหลวงของเกาะครีต ประเทศกรีซ เป็นเมืองใหญ่เป็นอันดับ 4 ของประเทศ ตั้งอยู่ทางตอนใต้ของประเทศ ส่งองุ่น มะกอก เหล้าองุ่น และหนังฟอกเป็นสินค้าออก ได้รับความเสียหายอย่างหนักระหว่างสงครามโลกครั้งที่สอง หลังจากนั้นกลายเป็นศูนย์กลางการค้าและการท่องเที่ยว 

**เมืองฝาแฝดและเมืองพี่น้อง**
ฮีราคลีออนเป็นเมืองฝาแฝดและเมืองพี่น้องกับ- CYP ลีมาซอล ไซปรัส- Romania คอนสตันซา โรมาเนีย (1992)- UKR ออแดซา ยูเครน (1992)- Spain โตเลโด สเปน (2017)- Russia นิจนีนอฟโกรอด รัสเซีย (2018)- USA แทมปา สหรัฐ (2019)- Serbia Čukarica เซอร์เบีย (2019)- China หนิงปัว จีน (2019)

**อ้างอิง**

**แหล่งข้อมูลอื่น**
  Municipality of Heraklion date=2014-07-05 -  Heraklion information-  Heraklion - The Greek National Tourism Organization-  Vikelaia Library- Regional/Europe/Greece/Prefectures/Heraklion- Old maps of Heraklion date=2022-03-16  - Eran Laor Cartographic Collection, The National Library of Israel, in  Historic Cities date=2022-03-25 
หมวดหมู่:เมืองในประเทศกรีซ
หมวดหมู่:เกาะครีต
ลูทวิชส์บวร์ค

พระราชวังลูทวิชส์บวร์ค
ลูทวิชส์บวร์ค (Ludwigsburg) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี อยู่ห่างจากเมืองชตุทการ์ทไปทางทิศเหนือราว 12 กิโลเมตร (7.5 ไมล์) ตั้งอยู่ทางฝั่งตะวันตกของแม่น้ำเน็คคาร์ มีประชากรราว 87,000 คน มีอุตสาหกรรมเครื่องจักรเหล็ก และผลิตภัณฑ์ลวด เครื่องดนตรี สิ่งทอ มีชื่อเสียงด้านการทำถ้วยเปลือกไข่ระหว่างปี ค.ศ. 1758-1824
หมวดหมู่:เมืองในรัฐบาเดิน-เวือร์ทเทิมแบร์ค‎
ติเอร์ราเดลฟูเอโก (แก้ความกำกวม)

ติเอร์ราเดลฟูเอโก (Tierra del Fuego) เป็นกลุ่มเกาะทางใต้สุดของทวีปอเมริกาใต้
ติเอร์ราเดลฟูเอโก  อาจหมายถึง- เกาะติเอร์ราเดลฟูเอโก เกาะสำคัญในกลุ่มเกาะติเอร์ราเดลฟูเอโก  - จังหวัดติเอร์ราเดลฟูเอโก ประเทศชิลี- ติเอร์ราเดลฟูเอโก (แอนตาร์กติกา) - อุทยานแห่งชาติติเอร์ราเดลฟูเอโก - ติเอร์ราเดลฟูเอโก (ภาพยนตร์ ค.ศ. 1948) โดยมารีโอ ซอฟฟีชี - ติเอร์ราเดลฟูเอโก (ภาพยนตร์) ภาพยนตร์ในปี ค.ศ. 2000 โดยมีเกล ลิตติน
ติเอร์ราเดลฟูเอโก

แผนที่แสดงกลุ่มเกาะติเอร์ราเดลฟูเอโก
ติเอร์ราเดลฟูเอโก (Tierra del Fuego; Land of Fire) เป็นกลุ่มเกาะทางตอนใต้สุด นอกฝั่งของทวีปอเมริกาใต้ ทางตอนใต้ของช่องแคบมาเจลลัน แยกออกจากกลุ่มเกาะแอนตาร์กติกที่อยู่ทางตอนใต้โดยช่องแคบเดรก เกาะขนาดใหญ่ที่สุดของหมู่เกาะนี้ได้แก่ เกาะติเอร์ราเดลฟูเอโก ซึ่งซีกตะวันตกเป็นของประเทศชิลี ส่วนซีกตะวันออกเป็นของประเทศอาร์เจนตินา มีเนื้อที่ 48,100 ตร.กม.(18,572 ตร.ไมล์) รวมถึงเกาะขนาดเล็กอื่น ๆ ที่อยู่ทิศตะวันออก รวมทั้งเกาะอิสลาเดโลสเอสตาโดส เป็นของอาร์เจนตินา ส่วนที่อยู่ทางทิศใต้ เช่น เกาะโอสเต เกาะนาบาริโน หมู่เกาะวอลลัสตัน และหมู่เกาะดิเอโกรามิเรส และที่อยู่ทางตะวันตก เช่น เกาะเดโซลาซิออน เกาะซานตาอิเนส เกาะกลาเรนซ์ และเกาะดอว์สันของประเทศชิลี
กลุ่มเกาะนี้ค้นพบโดยเฟอร์ดินานด์ มาเจลลัน ในปี ค.ศ. 1520 แต่ไม่มีชาวยุโรปมาตั้งถิ่นฐานจนกระทั่งในครึ่งหลังของศตวรรษที่ 19 ในยุคที่มีการทำฟาร์มแกะและยุคตื่นทอง

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ
หมวดหมู่:เกาะในประเทศอาร์เจนตินา
หมวดหมู่:เกาะในประเทศชิลี
หมวดหมู่:กลุ่มเกาะในประเทศชิลี
หมวดหมู่:กลุ่มเกาะในประเทศอาร์เจนตินา
หมวดหมู่:ภูมิภาคที่ถูกแบ่งแยก
หมวดหมู่:กลุ่มเกาะนานาชาติ
หมวดหมู่:แคว้นมากายาเนส
หมวดหมู่:รัฐติเอร์ราเดลฟูเอโก
ทางหลวงแผ่นดินหมายเลข 357

ทางหลวงแผ่นดินหมายเลข 357 หรือ ถนนวงแหวนรอบเมืองสุพรรณบุรี เริ่มดำเนินการตั้งแต่ปี พ.ศ. 2539 แล้วเสร็จเมื่อปี พ.ศ. 2552 มีลักษณะเป็นวงกลมล้อมรอบอำเภอเมืองสุพรรณบุรี ยาวกว่า 45.723 กิโลเมตร ก่อสร้างเป็นมาตรฐานทางแบบพิเศษ ทางคู่ขนานรวม 4-6 ช่องจราจร งบประมาณการก่อสร้าง 3,185 ล้านบาท เป็นเส้นทางในความรับผิดชอบแขวงทางหลวงสุพรรณบุรีที่ 1

**รายชื่อทางแยก**

**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
357
3-357
357
357
สะพานจอร์จ วอชิงตัน

สะพานจอร์จ วอชิงตัน
สะพานจอร์จ วอชิงตัน (George Washington Bridge) หรือที่รู้จักกันในชื่ออย่างไม่เป็นทางการอีกหลายชื่อ เป็นสะพานแขวนทอดข้ามแม่น้ำฮัดสัน เชื่อมระหว่างเขตชุมชนย่อยวอชิงตันไฮต์กับโบโรฮ์แมนฮัตตันในนครนิวยอร์ก กับฟอร์ตลี เบอร์เกนเคาน์ตี รัฐนิวเจอร์ซีย์ ถนนระหว่างรัฐหมายเลข 95 และทางหลวงสหรัฐหมายเลข 1/9 ข้ามแม่น้ำที่สะพานแห่งนี้ ทางหลวงสหรัฐหมายเลข 46 ซึ่งทั้งหมดอยู่ในรัฐนิวเจอร์ซีย์ สิ้นสุดครึ่งทางข้ามสะพานที่พรมแดนรัฐ
สะพานนี้มีชั้นบนเป็นถนนสี่เลนทั้งสองฝั่ง และชั้นล่างมีถนนอีกสามเลนทั้งสองฝั่ง รวมแล้วจึงมีถนนสัญจร 14 เลน กำหนดความเร็วบนสะพานอยู่ที่ 70 กิโลเมตร/ชั่วโมง แม้ความแออัดจะทำให้การจราจรเป็นไปอย่างเชื่องช้า โดยเฉพาะอย่างยิ่งชั่วโมงเร่งด่วนในตอนเช้าและเย็น มีช่องทางทั้งสองฝากถนนของสะพานชั้นบนให้คนเดินเท้าและจักรยานสัญจรได้ จนถึง พ.ศ. 2550 สะพานจอร์จ วอชิงตันมีความจุยานพาหนะสูงกว่าสะพานแห่งใดในโลก โดยรองรับยานพาหนะได้อย่างน้อย 106 ล้านคันต่อปี ทำให้เป็นสะพานยานยนต์ที่มีการจราจรคับคั่งที่สุดของโลก ตามข้อมูลของการท่านิวยอร์กและนิวเจอร์ซีย์ มีหน่วยงานรัฐบาลทั้งสองรัฐที่เป็นเจ้าของและดำเนินการบางส่วนของสะพาน อุโมงค์และท่าอากาศยาน

**อ้างอิง**

**แหล่งข้อมูลอื่น**
  Port Authority of New York and New Jersey George Washington Bridge Official Site
จอร์จ วอชิงตัน
จอร์จ วอชิงตัน
หมวดหมู่:สิ่งก่อสร้างในรัฐนิวเจอร์ซีย์
หมวดหมู่:จอร์จ วอชิงตัน
จอร์จ วอชิงตัน
จอร์จ วอชิงตัน
ทางหลวงแผ่นดินหมายเลข 333

ทางหลวงแผ่นดินหมายเลข 333 สายอู่ทอง – ท่าน้ำอ้อย เป็นเส้นทางเชื่อมการจราจรระหว่างจังหวัดสุพรรณบุรี อุทัยธานี และนครสวรรค์ เป็นเส้นทางที่มีสายทางต่อมาจากถนนมาลัยแมน ในอำเภออู่ทอง ผ่านอำเภอดอนเจดีย์ อำเภอหนองหญ้าไซ อำเภอด่านช้าง จังหวัดสุพรรณบุรี อำเภอบ้านไร่ อำเภอห้วยคต อำเภอหนองฉาง อำเภอเมืองอุทัยธานี จังหวัดอุทัยธานี ผ่านสะพานพระวันรัต หรือสะพานท่าน้ำอ้อย ข้ามแม่น้ำเจ้าพระยา ไปสิ้นสุดที่ทางแยกต่างระดับท่าน้ำอ้อยในอำเภอพยุหะคีรี จังหวัดนครสวรรค์ ใช้เป็นเส้นทางเลี่ยงน้ำท่วมใหญ่ พ.ศ. 2554 จากกรุงเทพมหานครมุ่งสู่ภาคเหนือ เป็นเส้นทางในความรับผิดชอบของแขวงทางหลวงสุพรรณบุรีที่ 1, แขวงทางหลวงสุพรรณบุรีที่ 2 (อู่ทอง), แขวงทางทางหลวงอุทัยธานี และ แขวงทางหลวงนครสวรรค์ที่ 1

**รายชื่อทางแยก**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
333
3-333
333
333
333
กิลัด ชาลิต

กิลัด ชาลิตเมื่อวันที่ 18 ตุลาคม พ.ศ. 2554
กิลัด ชาลิต (Gilad Shalit, גלעד שליט; เกิด 28 สิงหาคม พ.ศ. 2529) เป็นพลเมืองอิสราเอล-ฝรั่งเศส และทหารกองกำลังป้องกันอิสราเอล (IDF) เมื่อวันที่ 25 มิถุนายน พ.ศ. 2549 เขาถูกจับตัว ในอิสราเอลโดยกลุ่มติดอาวุธฮามาสในการตีโฉบฉวยข้ามพรมแดนผ่านอุโมงค์ใต้ดินใกล้กับพรมแดนที่ติดต่อกับกาซา กลุ่มฮามาสจับตัวเขาอยู่นานกว่าห้าปี กระทั่งเขาได้รับการปล่อยตัวเมื่อวันที่ 18 ตุลาคม พ.ศ. 2554
ชาลิตถูกลักพาตัวใกล้กับจุดผ่านแดนเคเล็มชาลอมในอิสราเอล และถูกจับเป็นตัวประกันโดยฮามาส ณ ตำแหน่งที่ไม่ทราบในฉนวนกาซา วันที่ 18 ตุลาคม พ.ศ. 2554 เขาได้รับการปล่อยตัวในข้อตกลงให้อิสรภาพแก่เขาหลังถูกโดดเดี่ยวและควบคุมตัวนานกว่าห้าปี แลกกับนักโทษชาวปาเลสไตน์รวม 1,027 คน ซึ่งในจำนวนนี้มีหลายคนถูกตัดสินว่าฆาตกรรมและดำเนินการก่อการร้ายต่อพลเรือนอิสราเอล
ระหว่างการถูกควบคุมตัว ฮามาสปัดคำร้องจากคณะกรรมาธิการกาชาดสากล (ICRC) ที่ขออนุญาตเยี่ยมชาลิต โดยอ้างว่า ผู้ช่วยเหลือทางมนุษยธรรมและแพทย์กาชาดอาจทรยศบอกตำแหน่งที่ฮามาสควบคุมตัวชาลิตไว้เป็นตัวประกัน ด้านผู้อำนวยการใหญ่กาชาด ยีฟส์ ดัคคอร์ ยืนกรานว่า "ครอบครัวชาลิตมีสิทธิตามกฎหมายมนุษยธรรมระหว่างประเทศที่จะติดต่อกับบุตรชาย"
องค์การสิทธิมนุษยชนหลายแห่งว่า เงื่อนไขและข้อกำหนดการกักขังชาลิตนั้นขัดต่อกฎหมายมนุษยธรรมระหว่างประเทศ คณะผู้แทนศึกษาข้อเท็จจริงว่าด้วยความขัดแย้งกาซาสหประชาชาติ (United Nations Fact Finding Mission on the Gaza Conflict) ออกรายงานในเดือนกันยายน พ.ศ. 2552 ซึ่งยังได้เรียกร้องการปล่อยตัวชาลิต ในแถลงการณ์โดวิลล์วันที่ 27 พฤษภาคม พ.ศ. 2554 กลุ่มจี 8 ต้องการให้ปล่อยตัวกิลัด ชาลิต
เพื่อแลกเปลี่ยนกับการปล่อยตัวเขา ฮามาสเรียกร้องให้ปล่อยตัวนักโทษมากกว่า 1,000 คน ซึ่งเป็นชาวปาเลสไตน์ที่กำลังรับโทษจำคุกอยู่ในอิสราเอล เช่นเดียวกับชาวปาเลสไตน์ผู้ถูกพิพากษาและกำลังรับโทษที่เป็นสตรีและที่อายุน้อยทั้งหมด สองปีถัดมา จุดติดขัดสำคัญในการเจรจา คือ การยืนกรานของฮามาสให้ปล่อยตัวมัรวาน บาร์กูฮ์ติ ซึ่งปัจจุบันกำลังรับโทษห้าปีในอิสราเอลข้อหาฆาตกรรม
ชาลิตซึ่งมียศสิบโทเหล่ายานเกราะของ IDF เมื่อครั้งที่เขาถูกลักพาตัวนั้น ได้รับการเลื่อนยศเป็นจ่าสิบตรี จ่าสิบโท และจ่าสิบเอกเมื่อถึงวันก่อนหน้าการปล่อยตัวของเขา การติดต่อทางเดียวระหว่างชาลิตกับโลกภายนอกหลังการจับกุมและก่อนการปล่อยตัว มีจดหมายสามฉบับ เทปเสียง และดีวีดี ซึ่งอิสราเอลได้รับโดยแลกเปลี่ยนกับการปล่อยตัวนักโทษปาเลสไตน์หญิง 20 คน

**อ้างอิง**

**แหล่งข้อมูลอื่น**
  Gilad.org date=2009-12-12  – Official site maintained by Shalit's family
หมวดหมู่:ทหารชาวอิสราเอล
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายฝรั่งเศส
หมวดหมู่:ชาวยิวแบ่งตามประเทศ

หมวดหมู่:ชาวยิว
หมวดหมู่:ศาสนิกชนแบ่งตามสัญชาติ
หมวดหมู่:หมวดหมู่แบ่งตามประเทศ